ΓΡΑΠΤΗ ΕΡΩΤΗΣΗ P-1177/01

υποβολή: Srgio Marques (PPE-DE) προς την Επιτροπή

(3 Απριλίου 2001)

Θέμα: Χρηματοδοτική βοήθεια στη Βενεζουέλα

Μετά τις τραγικές πλημμύρες που έπληξαν τη Βενεζουέλα τον Δεκέμβριο του 1999, το Ευρωπαϊκό Κοινοβούλιο ενέκρινε στις 20.01.2000 ψήφισμα όπου εκφράζεται η στήριξη και η συμπαράσταση της ΕΕ στο λαό της Βενεζουέλας. Ήδη, πριν από την έγκριση του ψηφίσματος αυτού, η Επιτροπή είχε διαθέσει μέσω τηςπηρεσίας της ECHO έκτακτη ανθρωπιστική βοήθεια 3,6 εκατ. ευρώ, στην οποία προστέθηκαν μεταγενέστερα 3,5 εκατ. ευρώ, καθώς η βοήθεια αυτή φάνηκε να έχει μεγάλη σημασία για την ικανοποίηση των αναρίθμητων αναγκών των πληγέντων πληθυσμών λόγω της τραγωδίας. Θα πρέπει επίσης να αναγνωρισθεί και επαινεθεί η ταχύτητα και η αποτελεσματικότητα με την οποία εκτελέσθηκε η βοήθεια αυτή.

Ειδική αντιπροσωπεία του Ευρωπαϊκού Κοινοβουλίου, στην οποία συμμετέσχε και ο συντάκτης, μετέβη τον Φεβρουάριο του 2000 στις περισσότερο πληγείσες περιοχές και διαπίστωσε επί τόπου όχι μόνο το τεράστιο μέγεθος της τραγωδίας αλλά και τη σημασία των μέσων στήριξης της ΕΕ τόσο για την παροχή ανθρωπιστικής βοήθειας στους πληγέντες πληθυσμούς όσο και για την προσπάθεια ανοικοδόμησης των πληγεισών περιοχών. Εν συνεχεία της επίσκεψης αυτής, το Κοινοβούλιο ενέκρινε ψήφισμα για την ανοικοδόμηση και αποκατάσταση των περιοχών που είχαν πληγεί από τις πλημμύρες, όπου προτείνετο η διάθεση χρηματοδοτικής βοήθειας 100 εκατ. ευρώ.

Μετά το ψήφισμα του Ευρωπαϊκού Κοινοβουλίου και την εκκαθάριση των συνεισφορών στα διάφορα κονδύλια του προϋπολογισμού (δράσεις αποκατάστασης και ανοικοδόμησηςπέρ των χωρών της Λατινικής Αμερικής, τεχνική και χρηματοδοτική συνεργασία με τις αναπτυσσόμενες χώρες της Λατινικής Αμερικής) η Ευρωπαϊκή Ένωση διέθεσε ποσό 60 περίπου εκατ. ευρώ για να συνδράμει στην ανοικοδόμηση των πληγεισών από τις πλημμύρες περιοχών, καθώς και για την ανάληψη δράσεων πρόληψης των καταστροφών.

Εν τω μεταξύ, περισσότερες από μία αντιπροσωπείες της Ευρωπαϊκής Επιτροπής έχουν μετακινηθεί ήδη στη Βενεζουέλα, προκειμένου να συνομιλήσουν με τις αρμόδιες αρχές της χώρας αυτής για σχέδια που θα πρέπει να χρηματοδοτηθούν στις περιοχές που θεωρούνται ότι έχουν προτεραιότητα.

Στο πλαίσιο αυτό, ερωτάται η Επιτροπή:

- Για ποιους λόγους, ενώ έχουν περάσει πάνω από 15 μήνες μετά τη θεομηνία VARGAS, ακόμη δεν έχει δαπανηθεί ούτε ένα ευρώ στο πλαίσιο της βοήθειας για την αποκατάσταση και πρόληψη των καταστροφών;

- Πότε επιτέλους θα ξεκινήσει η στήριξη, ποιες περιοχές θεωρούνται ότι έχουν προτεραιότητα και ποια σχέδια θα χρηματοδοτηθούν;

- Ποιες μορφές συντονισμού της διεθνούς βοήθειας έχουν εφαρμοσθεί;

Απάντηση του κ. Patten εξ ονόματος της Επιτροπής

(17 Μαΐου 2001)

Αμέσως μετά τις πλημμύρες στη Βενεζουέλα, η Επιτροπή συγκέντρωσε βοήθεια έκτακτης ανάγκης, μέσω της Υπηρεσίας Ανθρωπιστικής Βοήθειας (ECHO). Από τα τέλη του Δεκεμβρίου 1999, η Επιτροπή ενέκρινε τέσσερις αποφάσεις συνολικού ύψους 7,15 εκατ., που αφορούν 20 ανθρωπιστικές δράσεις(1). Όλες οι ανθρωπιστικές δράσεις έχουν ήδη ολοκληρωθεί, εκτός από μια που θα περατωθεί το Μάιο 2001.

Η Επιτροπή αποφάσισε τον Σεπτέμβριο 2000(2) να συμβάλει στην ανασυγκρότηση της περιοχής και προβλέπει να χορηγήσει συνολικά 30 εκατ.πέρ της προσπάθειας ανασυγκρότησης της Βενεζουέλας. Τα 20 εκατ. θα δεσμευθούν κατά τη διάρκεια του 2001, και 10 εκατ. κατά τη διάρκεια του 2002.

Η Επιτροπή προβλέπει να αναλάβει δράση σε δύο μέτωπα:

- βοήθεια ανασυγκρότησης στο κρατίδιο Vargas, ύψους 10 εκατ., που θα επικεντρώνεται ουσιαστικά σε κοινωνικά θέματα (υγεία, πόσιμο ύδωρ, στέγαση και εκπαίδευση)"

- πρόληψη των κινδύνων. Μια δέσμη 20 εκατ. για τον καθορισμό και την εφαρμογή προγραμμάτων διαχείρισης των φυσικών κινδύνων σε μεγάλη περιοχή που συνορεύει με την περιοχή που είχε πληγεί από τις πλημμύρες του 1999, που συμπεριλαμβάνει τα κρατίδια Falcon, Miranda και Yaracuy. Αυτές οι πρωτοβουλίες θα περιλαμβάνουν έναν λεπτομερή χάρτη των κινδύνων, την εφαρμογή συστημάτων έγκαιρης προειδοποίησης, την κατάρτιση σχεδίων χρησιμοποίησης της γης, στήριξη για την εφαρμογή της αναγκαίας νομοθεσίας, καθώς και την κατασκευήποδομών ελέγχου των πλημμύρων και πρόληψης των κινδύνων.

Η Επιτροπή έχει ήδη πραγματοποιήσει μια αποστολή εμπειρογνωμοσύνης για να προσδιορίσει συγκεκριμένα σχέδια. Προς το παρόν βρίσκεται στο στάδιο εξέτασης αυτών των συμπερασμάτων και σύντομα θα εκδώσει έναν κατάλογο σχεδίων.

Το Κοινοβούλιο εξασφάλισε έκτακτο προϋπολογισμό 25 εκατ. για το 2001 για το οποίο θα καθοριστούν σχέδια κατά τη διάρκεια του τρέχοντος έτους.

Η τεχνική βοήθεια της ECHO που βρίσκεται στη Λίμα μεταφέρθηκε προσωρινά στο Καράκας στις 21 Δεκεμβρίου 1999 για να εξετάσει την δράση έκτακτης ανάγκης και να συντονίσει τις πρώτες ανθρωπιστικές δράσεις. Κατά την φάση έκτακτης ανάγκης, η αντιπροσωπεία της Επιτροπής και η τεχνική βοήθεια της ECHO συμμετείχαν ενεργά σε διάφορες συνεδριάσεις συντονισμού, παρόλο που η κυβέρνηση της Βενεζουέλας δεν συνέστησε επίσημο όργανο συντονισμού.

Προς το παρόν, η Επιτροπή έχει επαφές με άλλους χορηγούς βοήθειας (όπως το πρόγραμμα ανάπτυξης των Ηνωμένων Εθνών, UNDP) για να εξετάσει τις δυνατότητες συντονισμού των σχεδίων.

(1) ECHO/VEN/210/1999/01000, 400 000, 23.12.1999. ECHO/VEN/210/2000/01000, 3 200 000, 30.12.1999. ECHO/VEN/210/2000/02000, 2 000 000, 7. 2.2000. ECHO/VEN/210/2000/03000, 1 550 000, 28. 7.2000.

(2) SEC(2000)1571 τελικό.